เมื่อสัปดาห์ที่ผ่านมา ได้มีโอกาสดีอีกครั้ง กับกิจกรรมของวงใน ที่ได้ชวน user ของวงใน 
ที่รักในการดื่มชาได้มาเม้ามอยส์ กับ High Tea คุณภาพแน่นกันที่ แมนดาริน โอเรียลเต็ล ช้อป 
สาขา เกสรพลาซ่าค่ะ ฉะนั้นรีวิวครั้งนี้ขอมาแบบฉบับสั้น เน้นแต่ตัวใหม่ที่ได้ลองคราวนี้นะคะ :)

ช้อปแห่งนี้ขนาดไม่ใหญ่มากนักนะคะ แต่คุณภาพนี้คับแน่น ล่าสุดเค้าได้มี High Tea ไซส์มินิ
มาให้พวกเราได้ลิ้มลองกันแล้ว จากปกติที่หากเราพูดถึง High Tea แล้วล่ะก็เราต้องนึกถึง 
ชั้นขนมสูงๆ ที่มีหลากหลายชนิด อยู่ในนั้น พร้อมกับชาชงหอมกรุ่นเอาไว้ให้จิบให้คล่องคอ  
ทางแมนดาริน โอเรียลเต็ล ก็ได้ยก High Tea ฉบับมินิ มากันให้ถึงที่แล้วค่ะ 

ซึ่ง High Tea นี้ขนาดและความหลากหลายอาจจะย่อลง มาเพื่อความสะดวก ให้เลือกสั่ง
กันได้แบบไม่ต้องกลัวว่าจะทานกันไม่หมดค่ะ 

อ้อ แยมที่เอามาทานคู่กับสโคนสามารถเลือกได้นะคะ มีแยมส้มโอด้วย ซึ่งรสชาติอร่อยไม่แพ้รสอื่น
เลยนะ

Hight Tea ราคา 550++ ในเซทมีชาร้อน 1 กา ซึ่งกานึงสามารถเสิร์ฟได้ประมาณ 3 ที่ค่ะ ในเซทจะมี
ทั้งของคาว และของหวาน มาการอง สโคน ให้ได้ทานกัน ซึ่งรสชาติ และคุณภาพนั้นแบบเดียวกับที่
แมนดาริน โอเรียลเต็น ที่อยู่ในโรงแรมเลยค่ะ อีกทั้งสาขานี้ยังเป็นสาขาที่ยกการสไตล์การตกแต่ง
เหมือนกันกับที่โรงแรมอีกด้วย ถึงแม้จะไม่ทั้งหมด แต่ฟิลลิ้งนี้ใช่เลย

มาการอง - มาการองมีหลากรสชาติให้เลือกลองกัน ซึ่งเป็นมาการองทำเองด้วยมือแบบชิ้นต่อชิ้น
ขั้นตอนการผลิตควบคุมคุณภาพกันโดย head chef ของโรงแรมทุกขั้นตอนค่ะ รสชาติที่ตาลชอบสุดๆ
ก็ต้องคาราเมล กับ  the top ค่ะ อร่อยฟินมากจริงๆ หรือรสชาติแบบเปรี้ยวอย่าง Majito ก็อร่อย
ล้ำไปแพ้กัน